stanford-oval/wikipedia huggingface dataset:
צבא המילואים (הממלכה המאוחדת)
היסטוריה > הצבא הטריטוריאלי (1921–2014) > המלחמה הקרה

לאחר מלחמת העולם השנייה מספר היחידות החל להצטמצם משמעותית ועד לתחילת 1950 מספר דיוויזיות המילואים קטן מ-25 במהלך המלחמה לכדי עשר בלבד, בנוסף החלו להתפרק בהדרגה גדודי המילואים שגויסו כחלק מהרגימנטים הסדירים. תהליך צימצום הצבא הטריטוריאלי התגבר בשנת 1960 עם ביטול גיוס החובה שהונהג עוד מימי המלחמה. ב-1967 על פי צו ארגון מחדש של הצבא הטריטוריאלי שונה שמו למילואי מתנדבי הצבא והטריטוריאליים (Territorial and Army Volunteer Reserve או בראשי תיבות TAVR), הארגון מחדש כלל גם צמצום מ-107,000 חיילי מילואים לפחות מ-50,000, ביטול דיווזיות המילואים, וצמצום גדודי המילואים מ-86 ל-13 וצמצום גדודי היומנרי (שריון) מ-20 לאחד בלבד (רגימנט היומנרי המלכותי).
בשנת 1971 החל מהפך במגמה והוחלט להרחיב במעט את כוחות המילואים עם הקמה מחדש (על בסיס יחידות היסטוריות) של 20 גדודי חיל רגלים. ב-1982 יצא צו ארגון מחדש נוסף וכוחות המילואים קיבלו בחזרה את השם "הצבא הטריטוריאלי", בנוסף נכנסה לתוקף תוכנית להרחבת גודל הכוח הטריטוריאלי עם יעד של 86,000 חיילי מילואים עד לשנת 1990 והוחלט על הקמת דיוויזיית מילואים שתשרת תחת ארמיית הריין הבריטית. אם זאת, סיום המלחמה הקרה הביא לקיצוצים ברחבי הכוחות המזוינים הבריטיים וגם לצימצום הצבא הטריטוריאלי; ב-1991 הוא קוצץ לכדי כ-63,500 חיילים, ב-1994 הוא ירד ל-59,000 וב-1998 הכוח קוצץ ושב לכ-41,200 חיילי מילואים.
היסטוריה > צבא המילואים (2014–כיום)

ביולי 2011 התפרסם דו"ח ועדה ממשלתית לבחינת כשירות המילואים, לפיו, מספר חיילי המילואים הכשירים ומאומנים באופן מספק עמד על רק כ-14,000, זאת לאחר הזנחה של שנים בתקציבים, גיוס ואימון בצבא הטריטוריאלי. הוועדה קבעה יעד של 30,000 חיילי מילואים מאומנים ומוכשרים עד לשנת 2020, לצורך כך הבטיחה הממשלה תקציב של 1.5 מיליארד ליש"ט לעשר שנים, בנוסף אומצו רוב המלצות הוועדה בנוגע למבנה יחידות המילואים ושיפור האימון. בחוק 'רפורמת ההגנה (2014)' נקבעו שינויים אלו ובנוסף נקבע לכוח השם החדש צבא המילואים.
בינואר 2021 עמד כוח האדם של צבא המילואים ב-26,820 חיילים, נכון ל-2023 מספר זה עלה ל-	27,570 חיילים.
יחידות צבא המילואים כיום

חיל השריון המלכותי:
רגימנט היומנרי המלכותי
רגימנט הווסקס יומנרי המלכותי
רגימנט היומנרי המרסיאני והלנקסטריאני המלכותי
רגימנט היומנרי של המלכה
רגימנט הארטילריה המלכותי:
רגימנט (יומנרי) ה-100
רגימנט (נורת'מבריה) ה-101
רגימנט (מתנדבי ארטילריה לנקשייר) ה-103
רגימנט ה-104
רגימנט ה-105
רגימנט (יומנרי) ה-106
חיל ההנדסה המלכותי:
רגימנט ההנדסה המלכותי של מונת'שייר
רגימנט ההנדסה ה-71 (מתנדבים) (סיוע אווירי)
רגימנט ההנדסה (מהנדסי חשמל טיין) ה-72 (מתנדבים) (סיוע קרוב)
רגימנט ההנדסה ה-73 (מתנדבים) (סיוע אווירי)
רגימנט ההנדסה ה-75 (מתנדבים) (שדה)
רגימנט ההנדסה ה-77 (מתנדבים)
חיל הקשר המלכותי:
מפקדת המתנדבים הראשית של חיל הקשר המלכותי
רגימנט הקשר ה-32
רגימנט הקשר ה-37
רגימנט הקשר ה-39 (הסקינרים)
רגימנט הקשר יומנרי ה-71 (העיר לונדון)
חיל הרגלים:
משמר לונדון
בנוסף לרגימנט משמר לונדון שהוא רגימנט מילואים, הרגימנטים הרגליים הסדירים כוללים ברובם גדוד מילואים אחד לצד הגדודים הסדירים (מלבד שני רגימנטים הכוללים שני גדודים, ורגימנט הרובאים הכולל שלושה גדודי מילואים).
שירות האוויר המיוחד:
רגימנט שירות האוויר המיוחד ה-21 (האמנים) (מילואים)
רגימנט שירות האוויר המיוחד ה-23 (מילואים)
זרוע האוויר של הצבא:
הרגימנט השישי של זרוע האוויר של הצבא
חיל הלוגיסטיקה המלכותי:
רגימנט התובלה ה-150 (יורקשייר)
רגימנט התובלה ה-151 (לונדון רבתי)
הרגימנט ה-152 (הצפון אירי)
הרגימנט ה-154 (הסקוטי)
רגימנט האספקה ה-156 (צפון מערב)
הרגימנט ה-157 (הוולשי)
רגימנט התובלה ה-158 (האנגליאיני המלכותי)
רגימנט הסיוע ה-159 (מערב המידלנדס)
רגימנט ניהול התנועה ה-162
רגימנט נמלים ותנועה ימית ה-165 (וסקס)
רגימנט המזון ה-167
חיל הרפואה המלכותי:
רגימנט הרפואה הרב-משימתי (מידלנדס) ה-202
רגימנט הרפואה הרב-משימתי (הוולשי) ה-203
רגימנט הרפואה הרב-משימתי (צפון-מערב) ה-206
רגימנט הרפואה הרב-משימתי (צפון אירלנד) ה-210
רגימנט הרפואה הרב-משימתי (צפון-מזרח) ה-214
רגימנט הרפואה הרב-משימתי (הסקוטי) ה-215
רגימנט הרפואה הרב-משימתי (וסקס) ה-243
רגימנט הרפואה הרב-משימתי (מזרח אנגליה) ה-254
רגימנט הרפואה הרב-משימתי (העיר לונדון) ה-256
רגימנט בית החולים ה-306
רגימנט הפינוי הרפואי ה-335
חיל ההנדסה החשמלי והמכני המלכותי:

גדוד הסיוע הזירתי ה-101, וגדודי הסיוע ה-102 וה-103.
חיל המודיעין:

גדודי המודיעין 3, 5, 6 ו-7.
הערות שוליים

1 2 3  Alex Candlin, The true strength of the reserves within British Armed Forces, Forces, ‏20 June 2023
↑  Drenth, 2000, עמ' 9.
↑  The Independent Commission to Review the United Kingdom’s Reserve Forces, Future Reserves 2020, London: Ministry of Defence, 2011
| --- | --- |
בקרת זהויות :  NLI: 987007580926405171  LCCN: n85161712   WorldCat (עם LCCN): n85-161712 
גיוס של פלוגה טריטוריאלית כחלק מהגדוד השמיני, רגימנט יערני שרווד, אוגוסט 1914
צוות טנק M4 שרמן מרגימנט היומנרי נוטינגהמשייר (סיירי שרווד) במהלך המערכה בנורמנדי, 1944.
אסקדרון F (ווסטמינסטר דרגונים) מרגימנט היומנרי המלכותי בעיראק, 2003.
אימון של רגימנט המילואים הווסקס יומנרי המלכותי, 2014
מתגייסים למערך המילואים עוברים הכשרה בסיסית, 2013
חיילי מילואים מהגדוד הרביעי, הרגימנט המלכותי של נסיכת ויילס באימון תקופתי, 2020
חיילת מילואים מבית חולים שדה (צפון אירלנד) ה-206, כיום רגימנט הרפואה הרב-משימתי ה-210 במבצע שמירה במאלי כחלק מכוח הסיור הצפון-אירי (LRRG(M)), יוני 2022
חדש אסור מן התורה

חדש אסור מן התורה (במקור: "החדש אסור מן התורה בכל מקום") הוא משפט מהמשנה, מסכת ערלה, פרק ג', משנה ט', שהפך בפי החת"ם סופר למטבע לשון מושאל שביטא את התנגדותו לשינוי במנהגים בכלל ואת מאבקו בכוחות הפרוגרסיביים (משכילים רדיקלים, רבנים פתוחים, רפורמים מוקדמים וכדומה) בימיו. בעקבות זאת הפך המושג לסמל של חוסר האמון במודרניות, בעיקר בקרב חוגים שמרנים ביהדות האורתודוקסית.
המשמעות המקורית של הביטוי קשורה ל"איסור חדש": דהיינו האיסור לאכול מן התבואה החדשה לפני הנפת העומר בפסח. על כך אומרת הגמרא שאיסור זה מן התורה - מדאורייתא, בכל מקום בעולם ואינו מוגבל לארץ ישראל כמצוות אחרות הנוגעות לצומח, "החדש אסור מן התורה בכל מקום".
החת"ם סופר וממשיכיו השתמשו במילים אלו של הגמרא כדי לבטא את התנגדותם לשינויים וחדשנות במנהגי היהדות המסורתית, או באורחות החיים בכלל, בין לכוונות להקל ובין לכוונות להחמיר. הבסיס לתפיסה זו היא הרעיון כי התורה נצחית; כלומר מתאימה באותה מידה לפני אלפי שנים והיום, ואין צורך לערוך בה חידושים. ההקשר שבו טבע החת"ם סופר את הביטוי הוא מלחמתו בתנועת ההשכלה ובראשוני הרפורמים שהתפשטו בזמנו במרכז אירופה.
במאות האחרונות, משתמשים שמרנים חרדים בביטוי במובן הרחב ביותר שלו, כדי להביע את מורת רוחם כנגד כל חידוש, התפתחות טכנולוגית או מודרניות במנהגי היהדות או באורח חייהם הישן.
לקריאה נוספת

משה סמט, החדש אסור מן התורה - פרקים בתולדות האורתודוקסיה, הוצאת מרכז דינור והוצאת כרמל, 2005.
הערות שוליים

↑  תלמוד בבלי, מסכת קידושין, דף ל"ח, עמוד ב'
↑  הרב משה סופר, שו"ת חתם סופר חלק א (אורח חיים), ברטיסלבה 1841, סי׳ כח, באתר היברובוקס, והרב משה סופר, שו"ת חתם סופר חלק א (אורח חיים), סי׳ קמח, באתר היברובוקס, הרב משה סופר, שו"ת חתם סופר חלק א (אורח חיים), ברטיסלבה 1841, סי׳ קפא, באתר היברובוקס, ובחלק ב (יורה דעה) סימן יט ובעוד מקומות רבים.
ערך זה הוא קצרמרבנושא יהדות. אתם מוזמנים לתרום לוויקיפדיה ו.
לילה בחוף אכזיב

| --- | --- |
 סינגל בביצוע שלישיית גשר הירקון
 יצא לאור:  1964
 שפה:  עברית
 כתיבה:  נעמי שמר
 לחן:  נעמי שמר
 גרסאות כיסוי:  הכל עובר חביבי, גידי גוב, גבי שושן
 
"לילה בחוף אכזיב" הוא שיר שכתבה נעמי שמר ב-1964. השיר נכתב לתוכניתה הראשונה של שלישיית גשר הירקון, ובהמשך שולב בסרט "דליה והמלחים" בביצוע חברי השלישייה.
ב-1964 ביקש במאי הקולנוע מנחם גולן משמר לכתוב שיר שיצטרף לפס הקול של סרטו החדש “דליה והמלחים”.
השיר מתאר תחושת אובדן וגעגועים לאהובה שנעלמה, לאחר שהתהלכה לבדה על החוף לעבר “הַקוֹלוֹת אֲשֶׁר קָרְאו” לה. הרקע לכתיבת השיר הוא ביקור של שמר בחוף אכזיב, שהיה באותה תקופה אתר בילוי פופולרי בקרב אנשי הבוהמה התל אביביים. בביוגרפיה שכתב מוטי זעירא על שמר נאמר שהשיר מתייחס לאחד הביקורים של שמר במדינת אכזיב, שבו נותרה שם בגפה.
מילות השיר

| 0 | 1 | 2 |
| --- | --- | --- |
| הרוח והחושך והמים  זוכרים מליל אתמול את צעדך  הקצף שמחה את עקבותייך  יודע שהיית כאן לבדך    אני כעיוור אחרייך הולך  רוח בחושך נושקת לפני המים  שוב לא יאיר אלי בחוף בעברך  צחור החבצלת בשחור שערך  | המים והרוח והחושך  אמרו לי שעברת כאן יחפה  מדוע לא הייתי כאן ללחוש לך  חכי לי נעצבת ויפה    אני כעיוור אחרייך הולך...  | החושך והמים והרוח  עונים לי בחידה שאין לה סוף  הו מה הם הקולות אשר קראו לך  בלילה בלי ירח אל החוף    אני כעיוור אחרייך הולך...    |
הערות שוליים

↑  לילה בחוף אכזיב, באתר הספרייה הלאומית
1 2  עופרה עופר אורן Ofra Offer Oren, “לילה בחוף אכזיב”: מה היו הקולות אשר קראו לה, באתר עופרה עופר אורן | סופרת ספרים, ‏2020-07-05
↑  יואב איתיאל‏, בגיל 88: מת "נשיא מדינת אכזיב" אלי אביבי, באתר וואלה, 17 במאי 2018
קלרה גרונוולד

קלארה גרונוולד (בגרמנית: Clara Grunwald; נולדה ב-11 ביוני 1877 במנשנגלדבך, נרצחה באפריל 1943 באושוויץ) הייתה מחנכת יהודיה גרמנית, המייסדת של שיטת מונטסורי בגרמניה.
קורות חיים

קלארה הייתה הבכורה מבין הילדים של הסוחר היהודי ברנהרד גרונוולד ורוזלי לבית אברלה. אחרי נדודים באזור נהר הריין התיישבה המשפחה בשנת 1883 בשנברג, שהיה אז פרבר של ברלין. היא למדה חינוך והחלה ללמד בשנת 1896 בבתי ספר שונים בברלין.
בשנת 1913 נחשפה קלרה לשיטת החינוך של מריה מונטסורי, עברה הכשרה בתחום ופתחה בתי ילדים בשיטת מונטסורי, לימדה את השיטה וייסדה את ארגון הגג של שיטת מונטסורי בגרמניה והייתה יושבת הראש שלו. גם אחותה אמי ברגמן פתחה בית ילדים בשיטת מונטסורי בפרנקורט, וקלארה תמכה בה. בשנת 1926 התגלע עימות בין מריה מונטסורי לבין קלארה גרונוולד, ודרכי השתיים נפרדו.
בשנת 1933 אסרו הנאצים על כל פעילות בשיטת מונטסורי, וקלארה פוטרה מכל המשרות בגלל היותה יהודייה.
בכל שנות השלטון הנאצי עסקה קלארה בעיקר בעזרה ליהודים להגר מגרמניה, גם אחרי שההגירה נאסרה אחרי תחילת מלחמת העולם השנייה. היא עצמה סירבה לכל הפצרה לעזוב את גרמניה. באוקטובר 1941 היא עברה לגור בחוות ההכשרה נויאנדורף, שניהל ידידה מרטין גרזון מחוץ לברלין. שם החלו בשנת 1942 המשלוחים לאושוויץ. היא עזבה את החווה עם המשלוח האחרון באפריל 1943 וכנראה נרצחה מיד עם הגעתה לאושוויץ.
הנצחה

בערים ברלין ומנשנגלדבך יש רחובות על שמה. כמה מוסדות בשיטת מונטסורי נושאים את שמה בגרמניה, וגם כמה בתי ספר אחרים.
לקריאה נוספת

אסתר גיארון: ילקוט מורשת, י"ט, יוני 1975 – "מכתבי קלרה גרונוולד, 1941–1943", ע' 11– 32.
אלקין, רבקה: הלמות הלב – המשכיות ותמורה בפעולות הסעד והרווחה של יהודי גרמניה תחת השלטון הנאצי 1933 – 1945. ירושלים: יד ושם ומכון ליאו בק. תשס"ד
כוכבי נהב, רוני: הבן שלא הכיר את אימו, סיפור ילדותו ונעוריו של חיים גיארון.
זלינגר, אליהו קוטי: למרות הכל..., תנועות הנוער החלוציות בגרמניה בשנים 1933-1943. יד יערי, מכון ליאו בק. אוקטובר 1998.
אלגזי, יוסף: המסע האחרון של מרטי גרזון. מוסף הארץ, 1996.
נפות הרשות הפלסטינית

נפות הרשות הפלסטינית הן חלוקה המנהלית של שטחי הרשות הפלסטינית. הנפות כוללות את כל שטחי מזרח ירושלים, יהודה ושומרון ורצועת עזה, ונקבעו במסגרת הסכמי אוסלו. כיום ברשות הפלסטינית 16 נפות, מהן 11 ביהודה ושומרון ו-5 ברצועת עזה.
שליטה

אף שהנפות נקראות "נפות הרשות הפלסטינית", אין לרשות הפלסטינית שליטה ברוב שטחן: מזרח ירושלים בנפת אל-קודס נמצאת בריבונות ישראלית מוחלטת ובה אין לרשות הפלסטינית כל שליטה או מעמד חוקי, מרבית שטח הנפות נמצאת בשליטה ישראלית מלאה וחלק מן השטח נמצא בשליטה ביטחונית ישראלית במקביל לשליטה אזרחית פלסטינית. רק בחלק קטן משטח הנפות מתקיימת שליטה פלסטינית מלאה, וגם שם, אין לרשות הפלסטינית שליטה בכל השטח, מכיוון שכל נפות רצועת עזה נתונות לשלטון חמאס. מכל זה נובע כי החלוקה המנהלית לנפות משמשת לצרכים אזרחיים פנים-פלסטיניים (כדוגמת מנהל אוכלוסין ובחירות) בלבד, ושאין לה כל קשר לחלוקה לצורכי שליטה או ריבונות (ניסיון לחלוקה לצורכי שליטה וריבונות נעשה במסגרת הסכמי אוסלו, בזמן החלוקה לשטח A, שטח B ושטח C).
לכל נפה יש מושל, ובבירתה יושב בית משפט השלום ובית משפט מחוזי.
אוכלוסייה מוחרגת

מזרח ירושלים, על שטחה ואוכלוסייתה הערבית האוחזת בתושבות ישראלית, נכללת בנפת אל-קודס. שטח השכונות היהודיות במזרח ירושלים נכלל גם הוא בנפה זו, אך לא אוכלוסיית השטח הזה. נתוני אוכלוסיית הנפות גם אינם כוללים את ההתנחלויות ביהודה ושומרון.
נפות

| נפה> נפות הרשות הפלסטינית | אוכלוסייה (2023)> נפות הרשות הפלסטינית |
| --- | --- |
נפת ג'נין: 352,875
נפת טובאס: 68,779
נפת טולכרם: 205,946
נפת שכם: 431,854
נפת קלקיליה: 127,025
נפת סלפית: 85,920
נפת רמאללה ואל-בירה: 370,030
נפת יריחו: 55,268
נפת אל-קודס: 492,340
נפת בית לחם: 244,704
נפת חברון: 822,435
סה"כ: 3,256,9006
נפות רצועת עזה
נפת צפון עזה: 444,412
נפת עזה: 749,100
נפת דיר אל-בלח: 319,208
נפת ח'אן יונס: 438,557
נפת רפיח: 275,267
סה"כ: 2,226,544
בעבר נפת שכם כללה גם את שטחה של נפת טובאס. ב-1996 הכריזה הרשות על טובאס כנפה עצמאית והפרידה אותה מנפת שכם.
ראו גם

מחוז יהודה ושומרון
הערות שוליים

↑  נספח I להסכם המקדים, באתר משרד החוץ (באנגלית)(הקישור אינו פעיל)
↑  האוכלוסייה כוללת את ערביי מזרח ירושלים
↑  Tubas Governorate profile January, 2006
| נפות הרשות הפלסטינית |
| --- | --- | --- |
| נפות הגדה המערבית | ג'נין • טובאס • טולכרם • שכם • קלקיליה • סלפית • רמאללה ואל-בירה • יריחו • אל קודס • בית לחם • חברון |  |
| נפות רצועת עזה (בשליטת חמאס) | צפון עזה • עזה • דיר אל-בלח • ח'אן יונס • רפיח |  |
| חלוקה מנהלית של מדינות אסיה |
| --- | --- | --- |
|  | אוזבקיסטן • אזרבייג'ן • איחוד האמירויות הערביות • אינדונזיה[3] • איראן • אפגניסטן • ארמניה • בהוטן • בחריין • בנגלדש • ברוניי • גאורגיה[1] • הודו • המלדיביים • הפיליפינים • הרפובליקה העממית של סין • וייטנאם • טאיוואן[2] • טג'יקיסטן • טורקיה[1] • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור[3] • מיאנמר • מלזיה • נפאל • סוריה • סינגפור • סרי לנקה • עומאן • עיראק • ערב הסעודית • הרשות הפלסטינית[2] • פקיסטן • קוריאה הדרומית • קוריאה הצפונית • קזחסטן[1] • קטר • קירגיזסטן • קמבודיה • קפריסין • רוסיה[1] • תאילנד • תימן |  |
1 חלק משטח המדינה נמצא באירופה. 2 המדינה לא מוכרת על ידי האומות המאוחדות כמדינה רשמית. 3 חלק משטח המדינה נמצא באוקיאניה.
הרגימנט האירי המלכותי

| --- | --- |

סמל הרגימנט
 Faugh A Ballagh" "פנו את הדרך
 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל רגלים
 בסיס האם:  הוליווד, מחוז דאון, צפון אירלנד
 אירועים ותאריכים
 תקופת הפעילות:  1 ביולי 1992 – הווה (32 שנים)
 נוצרה מתוך:  רגימנט הריינג'רים האירי המלכותי רגימנט ההגנה אלסטר
 מלחמות:  מלחמת אפגניסטן
 נתוני היחידה
 כוח אדם:  2 גדודים
 ציוד עיקרי:  רוס"ר SA80
 פיקוד
 יחידת אם:  הדיוויזיה הסקוטית, ולשית ואירית
 דרגת המפקד:   מייג'ור גנרל
 מפקדים:  סופי, דוכסית אדינבורו (טקסי) קולין וייר (בפועל)
הרגימנט האירי המלכותי (ה-27 (אניסקילן), ה-83, ה-87 ורגימנט ההגנה אלסטר) (באנגלית: Royal Irish Regiment, בראשי תיבות: R IRISH) הוא רגימנט חיל רגלים בצבא הבריטי.
הרגימנט הוקם ב-1 ביולי 1992 על בסיס שני רגימנטים שפורקו וסופחו לתוכו; רגימנט הריינג'רים האירי המלכותי ורגימנט ההגנה אלסטר. הוא כיום הרגימנט היחיד בצבא הבריטי שמזוהה עם ומגייס את חייליו מצפון אירלנד, מתוך 18 רגימנטים שהוקמו לאורך ההיסטוריה באירלנד ושירתו בצבא הבריטי.
מבנה הרגימנט

הגדוד הראשון: גדוד תקיפה וסיור קל המשרת בצוות קרב חטיבת התקיפה האווירית ה-16. הגדוד מוצב בתרנהיל, שרופשייר, אנגליה.
הגדוד השני: גדוד חי"ר קל (מילואים) המשרת בחטיבה 19 (חי"ר קל) כחלק מהאוגדה הממוכנת השלישית. הגדוד מוצב בליסברן, צפון אירלנד.
היסטוריה

כשהוקם הרגימנט ב-1992 הוא נחשב לרגימנט גדול שכלל 11 גדודים אשר אוחדו מכלל יחידות הצבא הבריטי בצפון אירלנד באותה העת. מתוך כך הוא הופרד משאר הדיוויזיות המנהלתיות בצבא והיה תחת פיקוד הדיוויזיה האירית כשהוא הרגימנט היחיד בדיוויזיה. מבין הגדודים שהרכיבו אותו, היו שני גדודים סדירים ושני גדודי מילואים, לצד שבעה גדודי "שירות הבית" שהתפרסו על פני המחוזות השונים של צפון אירלנד. ב-1993 שני הגדודים הסדירים אוחדו לגדוד אחד ובשנת 2003 מספר גדודי שירות הבית צומצם לשלושה, ב-2005 עם הודעת ה-IRA על סיום המאבק המזוין עם הממלכה המאוחדת, בוטל שירות הבית ונסגרו גדודים אלו.
היסטוריה > רגימנט הריינג'רים האירי המלכותי

(באנגלית: The Royal Irish Rangers) בשמו המלא "הריינג'רים האירי המלכותי (ה-27 (אניסקילן), ה-83 וה-87)" נוסד ביולי 1968 על ידי איחוד שלושת הרגימנטים של חטיבת צפון אירלנד:
היסטוריה > רגימנט הריינג'רים האירי המלכותי > רגימנט הפוסליירים אניסקילן המלכותי

(באנגלית: Royal Inniskilling Fusiliers) הוקם בשנת 1881, הוא שירת במלחמת הבורים, מלחמת העולם הראשונה, שם לחם בין היתר במערכת גליפולי ובחזית המערבית, ומלחמת העולם השנייה, שם לקח חלק במערכה בבורמה, צפון-אפריקה ואיטליה. בהקמתו נוסד הרגימנט על בסיס שני רגימנטים קודמים ופורקו וסופחו לתוכו:
הרגימנט הרגלי ה-27 (אניסקילן): (באנגלית: 27th (Inniskilling) Regiment of Foot) הוקם ביוני 1689 בתור מיליציה מקומית באזור אניסקילן במחוז פרמנה, צפון אירלנד. הרגימנט לקח חלק בקרבות מלחמת תשע השנים בהם המצור על נמור, בתחילת המאה ה-18 הוצב תקופה בקולוניות האנגליות באסיה, השתתף בדיכוי המרד היעקוביטי של 1745 ובמהלך מלחמת שבע השנים לחם בצפון ומרכז אמריקה. ב-1762 ספג הרגימנט אבדות כבדים במצור על הוואנה כחלק מהמלחמה האנגלו-ספרדית ופונה חזרה לאירלנד, אך הוחזר ליבשת אמריקה כחלק ממלחמת העצמאות של ארצות הברית. במהלך המלחמות הנפוליאוניות שירת הרגימנט במצרים ולאחר מכן השתתף בקרבות המערכה בחצי האי האיברי, כולל המצור על בדחוס (1812) וקרב סלמנקה, בשנת 1815 השתתף הרגימנט בקרב ווטרלו כחלק מהחטיבה ב-10. בהמשך המאה ה-19 לחם הרגימנט במלחמות הקוסה בדרום אפריקה ובין 1854 ל-1868 הוצב בהודו הבריטית כחלק מדיכוי המרד ההודי הגדול. בהודו, התחבר הרגימנט לרגימנט הרגלי ה-108 של ארמיית מדראס, וב-1881 כחלק מרפורמות צ'ילדרס הנרחבות, התחברו שני הרגימנטים כאשר כל אחד הפך לגדוד ברגימנט הפוסיליירים אניסקילן המלכותי.
הרגימנט הרגלי ה-108 (מדראס): (באנגלית: 108th (Madras Infantry) Regiment of Foot) הוקם ב-1766 לשירות חברת הודו המזרחית הבריטית כחלק מארמיית מדראס. לאחר המרד ההודי הגדול של 1857, יחידות חברת הודו המזרחית הועברו לפיקוד הצבא הבריטי כך גם הרגימנט ה-108 שנודע לפני כן בשם רגימנט הרגלים מדראס השלישי וקיבל את מיספור החדש עם הצטרפותו לרשימת הרגימנטים בצבא הבריטי. ב-1881 כאמור פורק הרגימנט והתחבר עם רגימנט אניסקילן ה-27 ליצירת הרגימנט החדש.
היסטוריה > רגימנט הריינג'רים האירי המלכותי > רגימנט רובאי אלסטר המלכותי

(באנגלית: Royal Ulster Rifles) הוקם בשנת 1881 בתור 'רגימנט הרובאים האירי המלכותי' ושונה לרגימנט רובאי אלסטר המלכותי ב-1921. לאורך שנות קיומו, לחם הרגימנט במלחמת הבורים, מלחמת העולם הראשונה, מלחמת העולם השנייה ומלחמת קוריאה. בהקמתו התבסס הרגימנט על שני הרגימנטים הקודמים שסופחו לתוכו:
הרגימנט הרגלי ה-83 (מחוז דבלין): (באנגלית: 83rd (County of Dublin) Regiment of Foot) הוקם ב-1793 ולאורך רוב שנות קיומו הוצב בקולוניות השונות של האימפריה הבריטית. הוא לקח חלק במערכה בחצי האי האיברי ולאורך המאה ה-19 לחם בין היתר במרידות בקנדה ב-8–1837 ובמרד ההודי הגדול של 1857. ב-1881 פורק ואוחד כאמור לתוך רגימנט הרובאים האירי המלכותי.
הרגימנט הרגלי ה-86 (מחוז דאון) המלכותי: הוקם אף הוא ב-1793 כתגובה למהפכה הצרפתית, הוא הוצב בשנותיו הראשונות בהודו הבריטית ובתחילת המאה ה-19 לחם במערכה הצרפתית במצרים ובארץ ישראל לפני שחזר להודו כחלק מהמערכות כנגד האימפריה המראטהית, וב-1858 לקח חלק במערכה במרכז הודו כחלק מהמרד ההודי הגדול.
היסטוריה > רגימנט הריינג'רים האירי המלכותי > רגימנט הפוסיליירים האירי המלכותי

(באנגלית: Royal Irish Fusiliers (Princess Victoria's)) הוקם בשנת 1881 בתור 'רגימנט הנסיכה ויקטוריה (הפוסיליירים האירי המלכותי)' ושמו שונה ל-'רגימנט הפוסיליירים האירי המלכותי (של הנסיכה ויקטוריה)' ב-1920. הרגימנט לקח חלק במלחמה האנגלו-מצרית (1882) ומלחמת הבורים השנייה (1899–1902), במלחמת העולם הראשונה גדודי הרגימנט לחמו בכל החזיתות העיקריות, כולל בחזית המערבית, החזית המקדונית, גליפולי ובפלשטינה. במלחמת העולם השנייה הרגימנט היה חלק בחיל המשלוח שנשלח לצרפת ובהמשך גדודי הרגימנט לחמו בין היתר בצפון אפריקה והמערכה באיטליה.
הרגימנט הרגלי ה-87 (הפוסיליירים האירי המלכותי): (באנגלית: 87th (Royal Irish Fusiliers) Regiment of Foot) הוקם ב-1793 בתור 'הרגימנט הרגלי ה-87 (האירי של נסיך ויילס)' ובשנותיו הראשונות לחם במלחמות הנפוליאוניות כולל המערכה בחצי האי האיברי, ב-1825 לקח חלק במלחמה האנגלו-בורמזית הראשונה. ב-1827 הפך לרגימנט פוסיליירים והופסק השיוך עם נסיך ויילס, בתקופה זו הוצב בעיקר בדרום-מזרח אסיה ובהודו, ולקח חלק גם בקרבות המרד ההודי הגדול.
הרגימנט הרגלי ה-89 (של הנסיכה ויקטוריה): (באנגלית: 89th (Princess Victoria's) Regiment of Foot) הוקם אף הוא ב-1793 בתור 'הרגימנט הרגלי ה-89' הוא שויך לויקטוריה, הנסיכה המלכותית רק ב-1866. הרגימנט לחם במערכות המלחמות הנפוליאוניות ובהמשך המאה ה-19 לקח חלק בין היתר במלחמת 1812, המלחמה האנגלו-בורמזית הראשונה, מלחמת קרים, והמרד ההודי הגדול.
היסטוריה > רגימנט ההגנה אלסטר

רגימנט ההגנה אלסטר (באנגלית: Ulster Defence Regiment, בראשי תיבות: UDR) נוסד בשנת 1970 כרגימנט חיל רגלים שהיווה כוח צבאי לסיוע כוח השיטור המלכותי של אלסטר ולשמירה על הביטחון בצפון אירלנד במהלך הסכסוך בצפון אירלנד (1968-1998). הוא היה בזמנו הרגימנט הגדול ביותר בצבא הבריטי עם שבעה גדודים שהתרחבו לכדי 11 גדודים בשיא גודלו. בשונה מיחידות השיטור הבריטיות ואף יחידות צבאיות אחרות שהוצבו ברוטציה בצפון אירלנד, רגימנט ההגנה לא עסק במשימות שיטור ושליטה בהמון, ובשונה מיחידות אחרות בצבא, למשך 22 שנות קיומו נותר במצב שירות פעיל בקו החזית. הרגימנט התבסס על מתנדבים מרחבי צפון אירלנד, כאשר כל גדוד השתייך לאזור אחר, הרגימנט גם היה הראשון לשלב נשים בשירות מבצעי מלא.
התפתחות הרגימנט

| 0 | 1 | 2 | 3 |
| --- | --- | --- | --- |
תרשים התפתחות הרגימנט
| הרגימנט האירי המלכותי | רגימנט הריינג'רים האירי המלכותי | רגימנט הפוסליירים אניסקילן המלכותי | הרגימנט הרגלי ה-27 (אניסקילן) |
| הרגימנט האירי המלכותי | רגימנט הריינג'רים האירי המלכותי | רגימנט הפוסליירים אניסקילן המלכותי | הרגימנט הרגלי ה-108 (מדראס) |
| הרגימנט האירי המלכותי | רגימנט הריינג'רים האירי המלכותי | רגימנט רובאי אלסטר המלכותי | הרגימנט הרגלי ה-83 (מחוז דבלין) |
| הרגימנט האירי המלכותי | רגימנט הריינג'רים האירי המלכותי | רגימנט רובאי אלסטר המלכותי | הרגימנט הרגלי ה-86 (מחוז דאון) המלכותי |
| הרגימנט האירי המלכותי | רגימנט הריינג'רים האירי המלכותי | רגימנט הפוסיליירים האירי המלכותי (של הנסיכה ויקטוריה) | הרגימנט הרגלי ה-87 (הפוסיליירים האירי המלכותי) |
| הרגימנט האירי המלכותי | רגימנט הריינג'רים האירי המלכותי | רגימנט הפוסיליירים האירי המלכותי (של הנסיכה ויקטוריה) | הרגימנט הרגלי ה-89 (של הנסיכה ויקטוריה) |
הרגימנט האירי המלכותי: רגימנט ההגנה אלסטר
מסורת ומורשת

מדים: לחיילי הרגימנט מספר אלמנטים ייחודיים במדים שלהם שהגיעו בירושה מרגימנט הריינג'רים האירים, שבעצמו כלל מסורות שונות מכלל הרגימנטים ההיסטוריים שהרכיבו אותו. בין היתר ניתן למנות את הטארטן הכתום המשמש את תזמורת הרגימנט במדי שרד, כומתת הקובין (Caubeen) עם נוצת מצנפת ירוקה, חגורת אורווה בצבע ירוק כהה, כפתורים שחורים במדי השרד וחגורת סם בראון בצבע שחור. אלמנטים רבים במדי השרד הגיעו מרגימנט הרובאים אלסטר ולכן דומים לנהוג ברגימנטי רובאים אחרים (כיום רגימנט הרובאים ורגימנט רובאי גורקה המלכותי), בהם מכנסי שרד בצבע ירוק כהה, חגורת עור שחורה מוצלבת לקצינים וכובעי שאקו ייחודיים לרובאים.
סמל הרגימנט: סמל הרגימנט מורכב מנבל, שהוא סמל אירלנד היסטורי נפוץ, אשר היה חלק מסמלי הרוב הגדול של הרגימנטים ההיסטוריים שהרכיבו את הרגימנט האירי המלכותי.
חיית קמע רגימנטלית: לרגימנט חיית קמע, וולפהאונד אירי בשם בריאן בורו ה-10, בדומה לנהוג ביחידות אחרות הוא נחש לחייל ברגימנט ואף יש לו דרגה.
הערות שוליים

↑  לפני 1921 הוכר בשם "רגימנט הרובאים האירי המלכותי".
↑  הוקם רק ב-1970.
| 0 | 1 | 2 |
| --- | --- | --- |
| הקודם: הרגימנט הוולשי המלכותי | סדר בכירות בחיל הרגלים  מקום 14 | הבא: הרגימנט המוצנח |
חיילי הפוסיליירים אניסקילן בשוחה במהלך מלחמת העולם הראשונה
חיילי הגדוד הראשון, רובאי אלסטר המלכותי, כחלק מהדיוויזיה המוטסת השישית לאחר הנחיתה בנורמנדי, 1944.
תזמורת הרגימנט בטקס החלפת המשמר בלונדון, 2022
בלאדי מורי

| --- | --- |
 שיר הנושא:  "לא היה מעולם"
 סוגה:  קומדיה רומנטית
 יוצרים:  סתיו אידיסיס
 כותבים:  סתיו אידסיס
 בימוי:  יוגב יפת
 שחקנים:  נעמי לבוב רותם סלע שלומי טפיארו עומר עציון יורם טולדנו עלא דקה אביב פנקס
 פרסים:  זוכת פסטיבל "סירייס מאניה" לסדרה הקומית הטובה ביותר
 ארץ מקור:  ישראל
 שפות:  עברית
 מספר עונות:  1
 מספר פרקים:  9
 הפקה
 חברת הפקה:  קסטינה הפקות
 שידור
 רשת שידור:  yes הטלוויזיה בלוויין 
 רשת שידור בישראל:  יס
 תקופת שידור מקורית:  2 ביוני 2022 – הווה 
 תקופת שידור בישראל:  2 ביוני 2022 – 14 ביולי 2022
 קישורים חיצוניים
 אתר רשמי
 דף התוכנית ב-IMDb
 
בלאדי מורי היא סדרת טלוויזיה ישראלית מסוגה קומדיה רומנטית העוסקת ברווקות מאוחרת, שיצרה סתיו אידיסיס, ועלתה לשידור בשנת 2022 ביס. הקומדיה זכתה בפרס הקומדיה הטובה ביותר בפסטיבל סירייס מאניה - צרפת (2022). בספטמבר 2023 פורסם שהסדרה תחודש לעונה שנייה שתשודר ב-2025.
עלילה

עלילת הסדרה עוסקת במורי (נעמי לבוב), מרצה לקולנוע, ודנה (רותם סלע), רופאה מתמחה בגינקולוגיה ומיילדות; חברות טובות מימי התיכון ושותפות לדירה, המתמודדות עם רווקותן המאוחרת.
בתחילת הסדרה, מורי עוברת תאונת דרכים ופוגעת ברכב אספנות. הבחור ברכבו היא פגעה, ליאור, מאתר את כתובתה ומגיע לביתה. במהלך ההיכרות הראשונית הוא מתאהב דווקא בדנה למורת רוחה של מורי.